Κρόκιο Μαγνησίας

Το Κρόκιο ή Κρόκι είναι χωριό στη Θεσσαλία και την Περιφερειακή Ενότητα Μαγνησίας.

Γεωγραφικά - Ιστορικά στοιχεία
Το Κρόκιο βρίσκεται στην πεδιάδα Αλμυρού (αρχαία: Κρόκιο Πεδίο) σε υψόμετρο 60 μέτρα ενώ απέχει περίπου 32 χλμ. ΝΔ. από τον Βόλο και 3 χλμ. Β. από τον Αλμυρό (έδρα του δήμου). Στα νοτιοδυτικά του χωριού είναι το αισθητικό δάσος Κουρί,  ανατολικά περνάει ο Αυτοκινητόδρομος 1 (Αθήνα - Θεσσαλονίκη - Εύζωνοι) και βορειοανατολικά είναι ο Κρατικός Αερολιμένας Νέας Αγχιάλου.

Στην ευρύτερη περιοχή έγινε το 353 π.Χ. η Μάχη του Κροκίου Πεδίου ανάμεσα στον Φίλιππο Β΄ της Μακεδονίας ενάντια  στους Θεσσαλούς, τους Φωκείς και τους Αθηναίους που ήταν μια μάχη του Γ' Ιερού πολέμου.

Διοικητικά στοιχεία 
Μετά την ενσωμάτωση της Θεσσαλίας, αναφέρεται επίσημα το 1883 ως Κουρφάλι-Καραμάνη στο ΦΕΚ 126Α - 02/04/1883 να προσαρτάται στο δήμο Αλμυρού και το 1912 στο ΦΕΚ 262Α - 31/08/1912, αφού το όνομα διορθώνεται σε Κουρφάλι ή Κορφήλιο, να ορίζεται έδρα της ομώνυμης νεοϊδρυθείσας κοινότητας. Το 1919 με το ΦΕΚ 35Β - 03/06/1919 μετονομάστηκε σε Κρόκιον. Σύμφωνα με το πρόγραμμα Καλλικράτης, μαζί με το Κορφαλάκι αποτελούν την κοινότητα Κροκίου που υπάγεται στη Δημοτική Ενότητα Αλμυρού του Δήμου Αλμυρού και σύμφωνα με την απογραφή 2011 ως κοινότητα έχει συνολικά 861 κατοίκους ενώ ως οικισμός 499.

Παραπομπές 

Χωριά του νομού Μαγνησίας
Δήμος Αλμυρού